wickkiey/tamil-wikipedia-markdown huggingface dataset:
# தேவிபட்டினம்



**தேவிப்பட்டினம்** இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் வட்டத்தில் இருக்கும் ஒரு பேரூராட்சி ஆகும்.  

ஊராட்சியாக இருந்த இந்த ஊர் 2025-ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  

இராமநாதபுரத்திலிருந்து 15 கி.மீ. தொலைவில் தேவிப்பட்டினம் உள்ளது. தேவிப்பட்டினம் ஒரு சிறு துறைமுகமாக விளங்கியது; 1954-ஆம் வருடம் இத்துறைமுகம் செயல்படுவது நின்றது.  

## இவ்வூரின் சிறப்பு
கடல் நடுவே அமைந்துள்ள நவபாஷாணம் எனப்படும் நவக்கிரகங்கள் அமைந்துள்ளது. இந்துக்களின் புனித யாத்திரைத் தலம் ஆகும். இங்கு இராமரால் பிரதிஷ்டை செய்யப்பட்டதாகக் கூறப்படும் நவ பாஷாணம் (9 கற்கள்) என்ற நவக் கிரகங்கள் உள்ளன. இவை கரையிலிருந்து சுமார் 40 மீட்டர் தொலைவில் கடலுக்குள் அமைந்துள்ளன. இந்தியாவிலேயே இங்குதான் கடலில் நவக்கிரகங்கள் உள்ளன. இங்கு கடலுக்கு அருகில் கடலடைத்த பெருமாள் கோவில் உள்ளது.  

## தேவிபட்டினம் சக்திபீடம்
தேவிபட்டினம் உலகநாயகி அம்மன் கோவிலை சிலர் சக்தி பீடமென்பர். ஏனெனில் மேரு தந்திரத்தின்படி தேவிகோட்டம் என்பது தேவியின் இடது அக்குள் விழுந்த இடமாகும். மேலும் இதுவே சமஸ்கிருதத்தின் சகாரம் தோன்றிய இடமுமாகும். தேவிகோட்ட பீடத்தின் தேவியின் பெயர் அகிலேஸ்வரி என்று ப்ருஹன் நீல தந்திரம் கூறுகிறது. தமிழ்நாட்டின் தேவிபட்டினத்தில் உலகநாயகி என்ற அம்மன் கோவில் உண்டு. உலகம் என்பதும் அகிலம் என்பதும் ஒன்றேயென்பதால் இதுவே சக்தி பீடமாகும். அதுமட்டுமல்லாமல் இக்கோவிலில் உள்ள அம்பிகையின் சுயம்பு பல சக்தி பீடங்களில் உள்ள கரும்பாறை அமைப்பில் உள்ளது. ஆகவே பல்வேறு ஆதாரங்களின்படி இந்த இடமே தேவிகோட்டம் என்ற சக்தி பீடம் என்பர். இதை வீரசக்தி பீடம் என்றும் கூறுவர்.  

### புராணம்
ராமபிரான் இலங்கைக்குச் செல்லும் முன்னர் உப்பூரில், விநாயகரை வழிபட்டுவிட்டு, இங்கு கடலிலே ஒன்பது கற்களை ஒன்பது கோள்களாக பாவித்து வழிபட்டபோது கடல் அலைகள் குறுக்கிட்டதால், விஷ்ணுவை வேண்டினார் என்றும், பின்னர் கடல் அலைகள் அமைதியடைந்தன என புராணங்கள் கூறுகின்றன.  

## இதனையும் காண்க
- தேவிப்பட்டிணம் திலகேஸ்வரர் கோயில்
- தேவிப்பட்டிணம் உலகநாயகியம்மன் கோயில்
- தேவிப்பட்டிணம் கடலடைத்த பெருமாள் கோயில்
- தேவிப்பட்டிணம் மாரியம்மன் கோயில்
- தேவிப்பட்டணம் காளியம்மன் கோயில்
# வீரபாண்டிய கட்டபொம்மன் (திரைப்படம்)



**வீரபாண்டிய கட்டபொம்மன்** (*Veerapandiya Kattabomman (film)*) (1959) ஆம் ஆண்டு வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி, ஜெமினி கணேசன் எனப் பலரும் நடித்திருந்தனர். இந்தத் திரைப்படம் ஆங்கிலேய ஆதிக்கத்தை எதிர்த்துப் போராடிய தமிழ் மன்னர்களில் ஒருவரான வீரபாண்டிய கட்டபொம்மனின் வாழ்க்கை வரலாறாகும். இதில் இடம்பெறும் 'கிஸ்தி, திரை, வரி, வட்டி' என்ற வசனம் இன்றளவும் மிகப் பிரபலமாகவுள்ளது.  

இந்தத் திரைப்படத்திற்காக சிவாஜிகணேசன் ஆப்ஃரோ ஆசியன் படவிழாவில் சிறந்த நடிகருக்கான விருதைப் பெற்றார். இதன்மூலம் சர்வதேச திரைப்படவிழாவில் விருது வாங்கிய முதல் இந்திய நடிகர் என்ற பெருமையையும் பெற்றார்.  

இந்தத் திரைப்படத்திற்கு வசனம் எழுதியவர், 'சக்தி' டி. கே. கிருஷ்ணசுவாமி மற்றும் பாடலாசிரியர் கு. மா. பாலசுப்பிரமணியம் ஆவார்.  

இத்திரைப்படம் 2015-ஆம் ஆண்டு டிஜிட்டல் தொழில்நுட்பத்தில் மாற்றப்பட்டு மீண்டும் திரையிடப்பட்டது.  

## வகை
வரலாற்றுப்படம்  

## நடிகர்கள்
;முதன்மை நடிகர்கள்  
- சிவாஜி கணேசன் - வீரபாண்டிய கட்டபொம்மன்
- ஜெமினி கணேசன் - வெள்ளையத்தேவன்
- பத்மினி - வெள்ளையம்மாள்
- எஸ். வரலட்சுமி - ஜக்கம்மாள்
- ராகினி - சுந்தரவடிவு

;துணை நடிகர்கள்  
- வி. கே. ராமசாமி - எட்டப்பன்
- ஓ. ஏ. கே. தேவர் - ஊமைத்துரை
- ஜாவர் சீதாராமன் - பேனர் மேன்
- ஏ. கருணாநிதி - சுந்தரலிங்கம்
- எம். ஆர். சந்தானம் - தளபதி சிவசுப்பிரமணியம்
- சி. ஆர். பார்த்திபன் - ஜாக்சன் துரை
- எஸ். ஏ. கண்ணன் - கேப்டன் டேவிசன்
- குழந்தை காஞ்சனா - மீனா
# கெல்சிங்கிப் பல்கலைக்கழகம்


**கெல்சிங்கிப் பல்கலைக்கழகம்** என்பது கெல்சிங்கி, பின்லாந்தில் அமைந்துள்ள ஒரு பழைய பெரிய பல்கலைக்கழகம் ஆகும். சுமார் 36,500 மாணவர்கள் 11 கல்விப்புலங்களிலும் 11 ஆய்வு நிறுவனங்களிலும் சேர்ந்துள்ளார்கள்.  

## தமிழ் ஆய்வுகளும் தமிழ் வகுப்புகளும்
கெல்சிங்கிப் பல்கலைக்கழகத்தில் தமிழ் வகுப்புகள் மாணவர்களுக்கு வழங்கப்படுகின்றன. தமிழ் நூல்கள் மொழிபெயர்ப்புச் செய்தல் பணியும் இங்கு நடைபெறுகிறது. பேராசிரியர் அஸ்கோ பார்பொலா அறியப்பட்ட தமிழறிஞர் ஆவார். கலேவலாவைத் தமிழில் மொழி பெயர்த்த உதயணன் என அறியப்படும் ஆர். சிவலிங்கம் அவர்களும் இங்கேயே பணிபுரிகிறார்.
# கோபியோ


**கோபியோ** என்பது இந்திய வம்சாவளி மக்களின் உலகளாவிய அமையம் ஆகும். Global organization of People of Indian Origin என்பதன் சுருக்கமாக இது இப்பெயரால் அழைக்கப்படுகின்றது.  

## வரலாறு
1989 ஆம் ஆண்டு செப்டெம்பர் மாதம் முதலாம் திகதி நியூ யோர்க்கில் நடைபெற்ற முதலாவது இந்திய வம்சாவளி மக்களின் மாநாட்டில் கோபியோ அமைப்பு முதன்முதலில் தாபிக்கப்பட்டது. இவ்வமைப்பு இந்திய வம்சாவளி மக்களுக்கு எதிரான மனித உரிமை மீறல்களுக்கு எதிராகக் குரல் கொடுத்து வருகின்றது.  

## வெளி இணைப்பு
- கோபியோ தளம்
- கோபியோ நடவடிக்கைகள்
- NRI Online கோபியோ செய்திகள்
- Immigration Voice
- [http://www.gopiosv.org/
# வார்ப்புரு:வானிலை

}  
| contentclass = hlist  

| list1title = பருவ காலம்  
| list1 =  
- இளவேனிற்காலம்
- கோடைகாலம்
- இலையுதிர்காலம்
- குளிர்காலம்

| list2title = புயல்  
| list2=  
- முகில்
  - திரள் கார்முகில்
- இடிமழை
  - இடி
  - மின்னல்
- சுழல் காற்று
  - முகில் நீர்த்தாரை
  - எரி சுழல் காற்று
- சூறாவளி
  - வெப்ப மண்டலச் சூறாவளி
- பருவப் பெயர்ச்சிக் காற்று
- புழுதிப் புயல்
- நெருப்புப்புயல்
- பனிப்புயல்

| list3title= பொழிவு  
| list3=  
- மழை
- ஆலங்கட்டி மழை
- முகிற்பேழ் மழை
- பனித்தூவி

| list4title= மற்றவை  
| list4=  
- வானியல்
- தட்பவெப்பநிலை
- வளிமண்டலம்
  - வேதியியல்
- வளி மாசடைதல்
- மூடுபனி
- அதிவேகக் காற்றுப்புனல்

| below =  

}}<noinclude></noinclude>
# சேரர் கோட்டை (புதினம்)



**சேரர் கோட்டை,** கோகுல் சேஷாத்திரி எழுதிய ஒரு வரலாற்றுத் தமிழ்ப் புதினம். காந்தளூர் சாலைப் போரில் ராஜராஜ சோழன் அடைந்த வெற்றியை அடிப்படையாகக் கொண்டு புனையப்பட்ட நூல். களரிப்பயிற்று, வர்மக்கலை ஆகியவை குறித்த விவரங்கள் இந்நூலில் கையாளப்பட்டுள்ளன. 2007 முதல் 2010 வரை மாத இணைய இதழான வரலாறு.காம் இதழில் தொடராக வெளிவந்த இக்கதை கமலம் புக்ஸ் பதிப்பகத்தாரால் நூலாக ஜூலை 21, 2012 ஆம் ஆண்டு வெளியிடப்பட்டது.  

## கதைச் சுருக்கம்
தனது மூத்த அண்ணனான ஆதித்த கரிகாலரின் கொலைக்கும் சேர நாட்டில் அமைந்துள்ள காந்தளூர்ச் சாலைக்கும் ஏதோ ஒரு மர்மமான தொடர்பு உள்ளது என்பதைக் கண்டறியும் அருள்மொழிவர்மர் (எ) ராஜராஜ சோழன், சாலையை நேரடியாகத் தாக்கத் தயங்குகிறார். ஏனெனில் காந்தளூர்ச் சாலை சேர நாட்டில் மிகவும் மதிக்கப்படும் நான்கு கல்வி கேந்திரங்களுள் ஒன்று. மேலும் பாண்டி நாட்டைக் கடந்து சேர நாட்டை அடைவதும் எளிதான செயலல்ல.  

இந்தச் சிக்கலுக்கான விடைதேடி தனது ஆசிரியரான நாகப்பட்டினம் பதர திட்ட விஹாரையின் தலைவரான மஹா காசியப தேரரை தனது சுற்றத்தாருடன் சந்திக்கிறார் அருள்மொழிவர்மர். கேரள அரசியலில் பழுத்த அனுபவம் வாய்ந்த தேரரின் ஆலோசனை மிகவும் நூதனமாக உள்ளது. இப்பணிக்காகத் தேர்ந்தெடுக்கப்படும் இளைஞர்களான கம்பன் அரையனாரும் பரமன் மழபாடியாரும் எதிர்கொள்ளும் விசித்திரமான விறுவிறுப்பான அனுபவங்களே சேரர் கோட்டையின் கதை. தாங்கள் எதற்காகத் தேர்ந்தெடுக்கப்பட்டோம் என்பதை இறுதியில் கண்டறியும் இந்த இரு இளைஞர்கள், தங்களுக்கிடப்பட்ட பணியில் வெற்றிபெற வேண்டுமானால் அதற்காகத் தங்களின் உயிரையே பணயம் வைத்தாக வேண்டும் என்பதையும் அறிந்துகொள்கின்றார்கள்.  

## கதாபாத்திரங்கள்
இது ஒரு புதினம் என அறியப்பட்டாலும் இது சரித்திரத்தில் உள்ள பாத்திரங்கள், சம்பவங்களை அடிப்படையாகக் கொண்டு எழுதப்பட்டுள்ளது. மேலும் தமிழகத்தின் பண்டைய வர்மக்கலை மற்றும் கேரள களரிப்பயிற்று பற்றிய பல நுட்பமான விபரங்களும் சரித்திரத் தரவுகளும் கையாளப்பட்டுள்ளன.  

- ராஜராஜ சோழன் (வரலாற்றுப் பாத்திரம்)
- ராஜராஜ பல்லவரையர் (வரலாற்றுப் பாத்திரம்)
- மஹா காசியப தேரர் (புனைவுப் பாத்திரம்)
- பரமன் மழப்பாடியார் (வரலாற்றுப் பாத்திரம்)
- கம்பன் மணியன் (எ) விக்கிரம சிங்க மூவேந்த வேளர் (வரலாற்றுப் பாத்திரம்)
- அமரபுஜங்க தேவர் (வரலாற்றுப் பாத்திரம்)
- சடைய மாற பாண்டியன் (வரலாற்றுப் பாத்திரம்)
- அரையன் மானபரணர் (வரலாற்றுப் பாத்திரம்)
- ரேணுகா தேவி (புனைவுப் பாத்திரம்)
- திருநாராயண பட்டாதிரி (புனைவுப் பாத்திரம்)
- வாமனன் நம்பூதிரி (புனைவுப் பாத்திரம்)
- ரவிதாசன் பஞ்சவன் பிரமாதிராஜன் (வரலாற்றுப் பாத்திரம்)
- பரமேஸ்வரன் (வரலாற்றுப் பாத்திரம்)
# எல். இராமமூர்த்தி


**எஸ். இராமமூர்த்தி** என்பவர் ஒரு புதுச்சேரி எழுத்தாளர். அண்ணாமலைப் பல்கலைக்கழகத்தில் மொழியியலில் முதுகலைப் பட்டமும், முனைவர் பட்டமும் பெற்றவர். புதுச்சேரி மொழியியல் பண்பாட்டு ஆராய்ச்சி நிறுவனத்தில் நான்கரை ஆண்டு காலம் இயக்குநர் பொறுப்பிலிருந்தவர். தற்போது மொழியியல் முதுநிலை விரிவுரையாளராகப் பணியாற்றி வருகிறார். ஆங்கிலத்தில் 2 நூல்களையும், தமிழில் 3 நூல்களையும் என 5 நூல்களை வெளியிட்டுள்ளார். இவர் எழுதிய *"தமிழ் இலக்கியங்கள் கட்டவிழ்ப்பும் கூட்டமைப்பும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.  

## ஆதாரம்
# மருதூர் அரங்கராசன்

**மருதூர் அரங்கராசன்** (பிறப்பு: திசம்பர் 9, 1952) என்பவர் ஒரு தமிழக எழுத்தாளர். ச. அரங்கராசன் எனும் இயற்பெயருடைய இவர் தமிழில் முனைவர் பட்டம் பெற்றவர். நெய்வேலி ஜவஹர் அறிவியல் கல்லூரியின் முதல்வர். ஆராய்ச்சி தொடர்பான 7 நூல்களை வெளியிட்டுள்ளார். இவர் எழுதிய *"யாப்பறிந்து பாப்புனைய"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டில் பரிசு பெற்றிருக்கிறது.  

## ஆதாரம்
# அன்னூர் வட்டம்

** அன்னூர் வட்டம்** , தமிழ்நாட்டின் கோயம்புத்தூர் மாவட்டத்தில் உள்ள 11 வட்டங்களில் ஒன்றாகும்  
இந்த வட்டத்தின் தலைமையகமாக அன்னூர் உள்ளது. இந்த வட்டத்தின் கீழ் 30 வருவாய் கிராமங்கள் உள்ளன  

கோயம்புத்தூர் வடக்கு வட்டத்தில் உள்ள அன்னூர் ஊராட்சி ஒன்றியத்திற்கு உட்பட்ட 22 கிராம ஊராட்சிகளும், சர்க்கார்சாமக்குளம் ஒன்றியத்திற்கு உட்பட்ட 8 ஊராட்சிகளையும் சேர்த்து மொத்தம் 30 வருவாய் கிராமங்கள் அடங்கிய புதிய அன்னூர் வட்டம் 2012 ஆம் ஆண்டு நவம்பர் 22 ஆம் தேதியன்று உருவாக்கப்பட்டது.
# கிணத்துக்கடவு வட்டம்

** கிணத்துக்கடவு வட்டம்** , தமிழ்நாட்டின் கோயம்புத்தூர் மாவட்டத்தில் உள்ள 11 வட்டங்களில் ஒன்றாகும்.  
இந்த வட்டத்தின் தலைமையகமாக கிணத்துக்கடவு உள்ளது. இந்த வட்டத்தின் கீழ் 35 வருவாய் கிராமங்கள் உள்ளன.  

## வரலாறு
2012 ஆம் ஆண்டு நவம்பர் 22 ஆம் தேதியன்று, பழைய பொள்ளாச்சி வட்டமானது பொள்ளாச்சி வட்டம், கிணத்துக்கடவு வட்டம் என இரு வட்டங்களாகப் பிரிக்கப்பட்டது. பொள்ளாச்சி வட்டத்தைச் சேர்ந்த 11 உள்வட்டங்களிலிருந்து, வடசித்தூர் உள்வட்டம் (9 கிராமங்கள்), கிணத்துக்கடவு உள்வட்டம் (12 கிராமங்கள்), கோவில்பாளையம் உள்வட்டம் (14 கிராமங்கள்) ஆகிய மூன்று உள்வட்டங்கள் அடங்கிய கிணத்துக்கடவு வட்டம் புதிதாக உருவாக்கப்பட்டது.
# அந்தியூர் வட்டம்

**அந்தியூர் வட்டம்** (*Anthiyur taluk*) தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும்.இந்த வட்டத்தின் தலைமையகமாக அந்தியூர் உள்ளது. இந்த வட்டத்தின் கீழ் அம்மாபேட்டை, அந்தியூர், பர்கூர், அத்தாணி என நான்கு உள் வட்டங்களும், 34 வருவாய் கிராமங்களும் உள்ளது.  

அம்மாபேட்டை ஊராட்சி ஒன்றியம் இவ்வட்டத்தில் உள்ளது.  

## தோற்றம்
2012 ஆம் ஆண்டு நவம்பர் 22 ஆம் தேதியன்று, பழைய பவானி வட்டம் இரண்டாகப் பிரிக்கப்பட்டு அந்தியூர் உள்வட்டம், அத்தாணி உள்வட்டம், அம்மாபேட்டை உள்வட்டம், பர்கூர் உள்வட்டம் ஆகியவற்றைச் சேர்ந்த கிராமங்களை இணைத்து அந்தியூர் வட்டம் புதிதாக உருவாக்கப்பட்டது.
# அவசரத் தொலைபேசி எண்

, கோஸ்ட்டா ரிக்கா, எல் சால்வடோர், ஜோர்தான், லைபீரியா, பரகுவை, உருகுவை, ஐக்கிய அமெரிக்கா ஆகிய நாடுகளில் நடைமுறையில் உள்ள அவசரத் தொலைபேசி எண்கள்]]  
**அவசரத் தொலைபேசி எண்** (*emergency telephone number*) என்பது அவசர நிலைமைகளில் பொது பாதுகாப்பு உதவிகளைப் பெறுவதற்காக நடைமுறையில் இருக்கும் தொலைபேசி எண்கள் ஆகும். பலநாடுகளில் அவசர உதவிகளைப் பெறும் இத்தகைய வலையமைப்புகள் நடைமுறையில் உள்ளன. இலகுவில் நினைவில் வைப்பதற்காக பொதுவாக மூன்று இலக்கங்களைக் கொண்டதாக இத் தொலைபேசி எண்கள் காணப்படும். சில நாடுகளில் வேறுபட்ட சேவைகளுக்கு வேறுபட்ட எண்கள் பயன்படுத்தும் முறைகளும் உள்ளன. ஐரோப்பிய ஒன்றியம், உருசியா, உக்ரைன் மற்றும் சுவிட்சர்லாந்தில் பொதுவான தொலைபேசி இலக்கமான 112 பயன்படுகின்றது. இலங்கையில் 119 காவல்படை அவசர அழைப்பு எண்ணாக உள்ளது.  

## இந்தியாவில் அவசரத் தொலைபேசி எண்கள்
1. காவல்துறை உதவி - 100
1. தீயணைப்பு மற்றும் மீட்புப் பணிகள் - 101
1. இலவச முதலுதவி வண்டி - 108
# ஹங்கேரிய குறிமானமுறை

**ஹங்கேரிய குறிமானமுறை (Eng: Hungarian notation)** என்பது கணினியியலில் நிரல்களில் பெயரிடும் ஒரு மரபாகும். இந்த குறிமானமுறை நிரல்களில் பயன்படுத்தப்படும் மாறிகள் மற்றும் செயலாற்றிகள் எந்த வகையைச் சேர்ந்தது எனவும், அவை அந்த நிரலில் எந்த பயன்பாட்டிற்காக உபயோகப்படுத்தப்படுகின்றன என்பதையும் குறிப்பாகத்தெரிவிக்கும். இதில் இரண்டுவகையான குறிமானமுறை உள்ளது அவை முறையே *அமைப்பு ஹங்கேரிய குறிமானமுறை(System hungarian notation), செயலி ஹங்கேரிய குறிமானமுறை(Apps hungarian notation)*.  
## அமைப்பு ஹங்கேரிய குறிமானமுறை
இது ஒரு மாறியின் அல்லது செயலாற்றியின் இருப்பு ரீதீயான வகையை(Physical type) சுட்டிவிளக்கிக்கொள்ள பயன்படுத்தப்படுகிறது.  
## செயலி ஹங்கேரிய குறிமானமுறை
இது ஒரு மாறியின் அல்லது செயலாற்றியின் தர்க்க ரீதீயான வகையை(Logical type) சுட்டிவிளக்கிக்கொள்ள பயன்படுத்தப்படுகிறது.
# அடர்ப்பித்தல்


**அடர்ப்பித்தல்** (*Beneficiation*) என்பது கனிமவியலில் பல செயல் முறைகளை கையாண்டு கனிமத்தில் உள்ள கசடு பொருள்களை நீக்கும் ஒரு இந்த முறையில் கனிமத்தாதுவின் மதிப்பு அதிகரிக்கப்படுகிறது. அடர்ப்பித்தல் முறை பல கனிமங்களுக்கு உபயோகிக்கப்படுகிறது. பொதுவாக இரும்பு தாது, நிலக்கரி, வைரம் போன்ற கனிமங்களுக்கு மதிப்பேற்ற அடர்ப்பித்தல் முறை பயன்படுகிறது.
# கார்னிகி மெல்லன் பல்கலைக்கழகம்

**கார்னிகி மெல்லன் பல்கலைக்கழகம் (Carnegie Mellon University)** ஐக்கிய அமெரிக்காவின் பென்னிசில்வேனியாவில் அமைந்துள்ள தனியார் ஆராய்ச்சிப் பல்கலைக்கழகம் ஆகும். கார்னிகி தொழினுட்பக் கல்லூரிகளை ஆன்றூ கார்னிகி நிறுவினார். பின்னர் மெல்லன் கல்வினிறுவனங்களுடன் இணைக்கப்பட்டது. உலகின் முன்னணி கல்வி நிறுவனங்கள், ஆராய்ச்சி மையங்களில் இதுவும் ஒன்று. ஆண்டுதோறும் முக்கிய எந்திரத் தொழினுட்பப் போட்டிகள் நடைபெறும்.  

## மேலும் பார்க்கவும்
- வர்ஜீனியா பல்கலைக்கழகம்
- கலிஃபோர்னியா பல்கலைக்கழகம்
# திணை

- **திணை** என்பது இலக்கணப் பாகுபாடு
- **தினை** என்பது ஒருவகைத் தானியம்

- திணை இரண்டு வகைப்படும் அவை (சொல் பாகுபாடு) :
  - உயர்திணை
  - அஃறிணை
- திணை (பொருள் பாகுபாடு)
  - அகத்திணை
    - கைக்கிளை
    - குறிஞ்சித்திணை
    - முல்லைத்திணை
    - மருதத்திணை
    - நெய்தல் திணை
    - பாலைத்திணை
    - பெருந்திணை
  - புறத்திணை {தொல்காப்பிய நெறி)
    - வெட்சித்திணை
    - வஞ்சித்திணை
    - உழிஞைத்திணை
    - தும்பைத்திணை
    - வாகைத்திணை
    - காஞ்சித்திணை
    - பாடாண் திணை
  - புறத்திணை (புறப்பொருள் வெண்பாமாலை நெறி)
    - வெட்சித்திணை
    - கரந்தைத்திணை
    - வஞ்சித்திணை
    - காஞ்சித்திணை
    - நொச்சித்திணை
    - உழிஞைத்திணை
    - தும்பைத்திணை
    - வாகைத்திணை
    - பாடாண் திணை
    - பொதுவியல் திணை
    - கைக்கிளை
    - பெருந்திணை
# அழகு நிலா



**அழகு நிலா ** 1962- இல் வெளியான தமிழ்த் திரைப்படம். இப்படத்தை ராகவன் புரொடக்சன்ஸ் தயாரிப்பில் இயக்குநர் ராகவன் இயக்கினார். இத்திரைப்படத்தின் பாடல்களை சீர்காழி சிவசிதம்பரம், பி. சுசீலா, சீர்காழி கோவிந்தராஜன் ஆகியோர் பாடினர்.  
## நடிகர், நடிகையர்

;நடிகர்  
- கல்யாண் குமார்
- கே. ஏ. தங்கவேலு
- ஆர். முத்துராமன்
- வி. கே. ராமசாமி
- டி. கே. இராமச்சந்திரன்
- கே. சாய்ராம்
- வி. பி. எஸ். மணி
- எஸ். எஸ். மணிநாதன்
- வைரம் கிருஷ்ணமூர்த்தி
- தசரதன்
- சுரேஷ்
- சித்தூர் வி. நாகையா (விருந்தினர் தோற்றம்)
- எம். கே. முஸ்தபா (விருந்தினர் தோற்றம்)

;நடிகையர்  
- மாலினி
- வசந்தி
- எம். எஸ். எஸ். பாக்கியம்
- குட்டி பத்மினி
- குழந்தை மங்கலம்
- இலட்சுமிகாந்தம்
# தேசிய மின்னணுவியல் மற்றும் தகவல் தொழில்நுட்பக்கழகம்

**தேசிய மின்னணுவியல் மற்றும் தகவல் தொழில்நுட்பக்கழகம்** (ஆங்கிலம்:National Institute of Electronics and Information Technology) இது இந்தியாவில் தகவல் மற்றும் ஒலிபரப்பு அமைச்சகத்தின் கீழ் இயங்கும் நிறுவனம் ஆகும்.  

## கண்ணோட்டம்
இந்தியாவின் குறிக்கோளுடைய தரமான மென்பொருள் ஏற்றுமதி திட்டங்கள், சமூகம் சாராத முறையான துறை மூலம் அதன் கவனுத்துடன் தயாரிக்கப்பட்ட பாடத்திட்டத்தை கொடுப்பதன் மூலம், கணினி அறிவு பரவலுக்கான புரட்சி, கணினி வல்லுநர்களை உருவாக்குதல் மற்றும் கிராமப்புற இளைஞர்களுக்கு வேலை வாய்ப்பை அதிகரிக்கும் பொருட்டு அவர்களின் தகவல் தொழில்நுட்ப திறன் மற்றும் மின் அணு சாதனங்களை பழுது நீக்கம் ஆகியன பயிற்சி அளித்தல்.
# உடன்போக்கு

**உடன்போக்கு** என்பதைத் "கொண்டுதலைக் கழிதல்" என்று தொல்காப்பியம் குறிப்பிடுகிறது. காதல் கொண்ட தலைவன் தன்மீது காதல் கொண்ட தலைவியைத் தன் ஊருக்கு அழைத்துச் செல்வதைத் தொல்காப்பியர் கொண்டுதலைக் கழிதல் என்கிறார். காதலனுடன் காதலி சென்றாள் என்னும் பொருள்படப் பிற்கால இலக்கணங்கள் அதனை உடன்போக்கு எனக் குறிப்பிடுகின்றன. இது பாலைத்திணை உரிப்பொருளில் அடங்கும் செய்தி.  

பண்டைய தமிழகத்தில் காதல் கொண்ட தலைவனும் தலைவியும் பிறர்க்குச் சொல்லாமல் ஊரை விட்டுச் சென்றுவிடுவது என்று பொருள்படும். தலைவி தலைவனுடன் செல்வதால் உடன் போக்கு என்று கூறப்படுகிறது. தோழி அறிவுரை கூறி தலைவியைத் தலைவனுடன் அனுப்புதல் செவிலி அனுப்பிவைத்தல் பற்றிய பாடல்கள் சங்க நூல்களில் உள்ளன.  

## தற்காலம்
தற்காலத்தில் இது *வீட்டை விட்டு ஓடுதல்* என்று கூறப்படுகிறது. அந்த காதலர்கள் ஓடுகாலி என்ற வசவுச் சொல்லாலும் தற்காலத்தில் குறிப்பிடப்படுகின்றனர்.
# லோகநாதப் பெருமாள் கோவில், திருக்கண்ணங்குடி


**லோகநாதப் பெருமாள் கோவில்,** தமிழ்நாட்டில் நாகப்பட்டினம் மாவட்டத்திலுள்ள சிக்கலுக்கு அருகில், திருக்கண்ணங்குடி என்னும் ஊரில் அமைந்துள்ள விஷ்ணு கோவிலாகும். இக்கோவில் 108 திவ்ய தேசங்களில் ஒன்று. மேலும் இது பஞ்சகிருஷ்ண தலங்களிலும் ஒன்றாகும்.  

## அமைவிடம்
இக்கோவில் நாகப்பட்டினம் மாவட்டத்திலுள்ள திருக்கண்ணங்குடியில் அமைந்துள்ளது. நாகப்பட்டினம்–திருவாரூர் சாலையில் நாகப்பட்டினத்திலிருந்து சுமார் 8 கி.மீ. தொலைவிலும் சிக்கலில் இருந்து 2 கி.மீ. தூரத்திலும் இந்தக் கோவில் உள்ளது. கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°45'23.7"N, 79°45'48.7"E (அதாவது, 10.756584°N, 79.763521°E) ஆகும்.  

## கோவில்
பரந்த வளாகத்தில் 5 அடுக்கு இராஜ கோபுரத்துடன் இக்கோவில் அமைந்துள்ளது.  
;மூலவர்  
லோகநாதப் பெருமாள். இவர் சியாமளமேனிப் பெருமாள்என்றும் அழைக்கப்படுகிறார். பெருமாள் இங்கு நின்ற கோலத்தில் கிழக்கு நோக்கிக் காட்சி தருகிறார்.  
;தாயார்  
லோகநாயகி தாயார்.  
;விமானம்  

;தல விருட்சம்  
மகிழம்  
;தீர்த்தங்கள்  
ராவண புஷ்கரணி தீர்த்தம்,  

## தல வரலாறு
வசிஷ்ட முனிவர் வெண்ணெயால் கிருஷ்ண விக்கிரகம் செய்து வழிபட்டு வந்தார். அவரது ஆழ்ந்த பக்தியின் காரணமாக அந்த விக்கிரகம் உருகாமல் இருந்து வந்தது. ஒரு நாள் கிருஷ்ணர் சிறுவனாக வசிஷ்டரின் வீட்டுக்குள் நுழைந்து வெண்ணெய் விக்கிரகத்தைச் சாப்பிட்டு விட்டு வெளியே ஓடினார். ஓடிய சிறுவனைத் துரத்திச் சென்றார் வசிஷ்டர். சிறுவன் ஓடிய வழியில் ஒரு மகிழ மரத்தடியில் சில முனிவர்கள் அமர்ந்து கிருஷ்ணரைத் தியானம் செய்துகொண்டிருந்தனர். ஓடிவந்த சிறுவன் கிருஷ்ணரே என அவர்கள் புரிந்து கொண்டனர். சிறுவனாய் வந்த கிருஷ்ணர் அவர்களின் பக்தியில் மகிழ்ந்து, அவர்களுக்கு ஒரு வரம் தருவதாகச் சொல்ல, அவர்கள் கிருஷ்ணரை அவ்விடத்திலேயே தங்கிவிடுமாறு வேண்டினர். அவரும் அங்கேயே தங்கிவிட்டார். துரத்தி வந்த வசிஷ்டரும் கிருஷ்ணர் நடத்திய லீலையை அறிந்து கொண்டார். இந்நிகழ்வு நடந்ததாகக் கூறப்படும் இடம்தான் திருக்கண்ணன்குடி. அவ்விடத்தில் லோகநாதப் பெருமாள் கோவில் கோபுரத்துடன் எழுப்பப்பட்டது.  

## மங்களாசாசனம்
திருமங்கை ஆழ்வார் இத்தலத்தை 10 பாசுரங்களில் (1748-1757) பாடியுள்ளார்.  

## பஞ்சகிருஷ்ண தலங்கள்
தமிழ்நாட்டிலுள்ள பஞ்சகிருஷ்ண தலங்களில் இத்தலமும் ஒன்று. ஏனைய நான்கு தலங்கள் கபிஸ்தலம், திருக்கோவிலூர், திருக்கண்ணங்குடி, திருக்கண்ணமங்கை ஆகிய ஊர்களிலுள்ள பெருமாள் கோவில்கள் ஆகும்.  

| கோவில் | அமைவிடம் |
| --- | --- |
| லோகநாதப் பெருமாள் கோவில் | திருக்கண்ணங்குடி |
| கஜேந்திரவரதர் கோவில் | கபிஸ்தலம் |
| நீலமேகபெருமாள் கோவில் | திருக்கண்ணபுரம் |
| பக்தவக்ஷலபெருமாள் கோவில் | திருக்கண்ணமங்கை |
| உலகளந்தபெருமாள் கோவில் | திருக்கோவிலூர் |
# விக்கிப்பீடியா:உங்களுக்குத் தெரியுமா/சனவரி 16, 2013


- உலகின் தற்போதைய கத்தோலிக்கக் கர்தினால்களிலேயே மிக இளையவர் இந்தியரான **பசேலியோஸ் கிளேமிஸ் பாவா** ஆவார்.
- தமிழ்நாடு மாநிலத்தின் பெருநிலப்பரப்பையும் இராமேசுவரத்தையும் இணைக்கும் **பாம்பன் பாலம்** இந்தியாவின் முதல் கடல் பாலம் ஆகும்.
- **ஜெசிக்கா காக்ஸ்** உலகின் முதல் கைகளற்ற விமான ஓட்டுநர் மற்றும் கைகளற்ற முதல் கருப்பு பட்டயம் பெற்றவர் ஆவார்.
- செருமனியில் **உல்ம் மினிஸ்டர்** எனும் லூதரனிய தேவாலயம் உலகிலுள்ள மிகவும் உயரமான தேவாலயம் ஆகும்.
- சுமாத்திராவின் முன்னாள் மன்னரான ஆதித்திய வர்மனின் **சுருவாசோ கல்வெட்டு** மலாயு, தமிழ் ஆகிய மொழிகளில் அமைக்கப்பட்டுள்ளது.
# விக்கிப்பீடியா:உங்களுக்குத் தெரியுமா/சனவரி 23, 2013


- இந்தியாவின் மிகப்பழைய பள்ளிவாசலான **சேரமான் ஜும்மா பள்ளிவாசல்** (படம்) பின் தீணார் என்பவரால் சேரமான் பெருமாள் என்ற சேர மன்னனின் வேண்டுகோளுக்கு இணங்க கட்டப்பட்டது.
- **அருமன் வாயு**க்களின் உருகுநிலைக்கும் கொதி நிலைக்கும் உள்ள வேறுபாடு 10 <sup>o</sup>C ஐ விடக் குறைந்ததாகவே காணப்படுகின்றது.
- **கிரியா தீபிகை** என்பது 16ம் நூற்றாண்டில் வாழ்ந்த சிவாக்கிர யோகிகள் என்ற தமிழரால் வடமொழியில் எழுதப்பட்ட ஒரு பத்ததி நூல் ஆகும்.
- **உள்-பிணைவு படிவாக்கம்** என்பது விரும்பிய டி.என்.ஏ பகுதிகளை விரும்பிய பரப்பிகளில் விரும்பிய நிலைகளில் எளிமையாகவும், விரைவாகவும் செய்யக்கூடிய பக்டிரியல் படிவாக்கமுறை ஆகும்.
- நியூத்திரனை இங்கிலாந்தின் இயற்பியல் அறிஞரான **ஜேம்ஸ் சட்விக்** 1932இல் கண்டுபிடித்தார்.
# விக்கிப்பீடியா:இன்றைய சிறப்புப் படம்/2013

| சிறப்புப் படம் பகுதியானது தற்போது லுவா நிரல்வரி உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.

**<big><big>ஜனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big></big>** | } |
| --- | --- |

<inputbox>  
type=create  
preload=வார்ப்புரு:சிறப்புப் படம் செய்முறை  
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]  
buttonlabel=உருவாக்குக  
width=75  
break=no  
bgcolor=#FFFFFF  
</inputbox>
# கண்ணா லட்டு தின்ன ஆசையா


***கண்ணா லட்டு தின்ன ஆசையா (Kanna Laddu Thinna Aasaiya)*** மணிகண்டன் தயாரித்து 2013 ல் வெளிவந்த நகைச்சுவை தமிழ்த் திரைப்படம். இதில் சந்தானம், பவர் ஸ்டார் சீனிவாசன், விசாகா சிங், சேது, கோவை சரளா ஆகியோர் நடித்துள்ளனர்.  
. இதை சந்தானம், ராம நாராயணனுடன் இணைந்து உருவாக்கியுள்ளார்.  

## கதை
மூன்று நண்பர்கள் ஒற்றுமையாக உள்ளார்கள். சிவாவின் (சேது) வீட்டிற்கு எதிரே புதிதாக வரும் வீட்டில் சௌமியா (விசாகா சிங்) உள்ளார். அவரை யார் காதலிப்பது என்பதில் இவர்களுக்குள் போட்டி வருகிறது. யாரை சௌமியா காதலித்தாலும் மற்றவர்கள் அக்காதலை ஏற்றுக்கொள்வது என்று ஒப்புக்கொள்கிறார்கள். சிவா சௌமியாவின் சித்தி கோவை சரளாவிற்கு உதவி சௌமியா மனதில் இடம் பிடிக்க முயலுகிறார். கலியபெருமாள் (சந்தானம்) சௌமியாவின் சித்தப்பாவிடம் பாட்டு கற்றுக்கொள்ளுகிறேன் என்று சௌமியாவின் வீட்டிற்கு வந்து அவர் மனதில் இடம் பிடிக்க முயலுகிறார். பவர் குமார் (பவர் ஸ்டார் சீனிவாசன்) சௌமியாவின் அப்பாவிடம் நடனம் கற்றுக்கொள்ளுகிறேன் என்று சௌமியாவின் வீட்டிற்கு வந்து அவர் மனதில் இடம் பிடிக்க முயலுகிறார். மூவரும் தங்கள் காதலை சௌமியாவிடம் தெரிவிக்கின்றனர். இதனால் குழப்பமடையும் சௌமியா தன் பக்கத்து வீட்டுக்கார மாமியின் (தேவதர்சினி) ஆலோசனைப்படி தான் நடிகர் சிம்புவை காதலிப்பதாக பொய் சொல்கிறார். சௌமியாவின் பிறந்தநாளுக்கு சிம்புவை கொண்டுவர முயல்கிறார்கள். முடிவில் சௌமியா சிவாவை காதலிக்கிறார்.  

## பாடல்கள்
இத்திரைப்படத்தின் பாடல்களுக்கு தமன் இசையமைத்துள்ளார்.. இப்படம்  
ஆசையே அலை போலே, லவ் லெட்டர், ஹேய் உன்னைத்தான், பர்த்டே, டூயட் சாங், போட்டி என ஐந்து பாடல்களைக் கொண்டுள்ளது.  

## கதை பற்றி சர்ச்சை
இந்தப்படத்தின் கதை தன்னுடைய இன்று போய் நாளை வா திரைப்படத்தின் கதையை கொண்டது எனக்கூறி இயக்குநர் பாக்யராஜ் நீதிமன்றத்தில் வழக்கு தொடர்ந்தார். தன் கதையை பயன்படுத்த தன்னிடம் அனுமதி வாங்காமலயே தன்னிடம் அனுமதி வாங்கிவிட்டதாக பொய் கூறியுள்ளனர் என்றும் குற்றம் சாட்டினார் , . நீதிமன்ற உத்தரவுப்படி இப்படத்தின் தொடக்கத்தில் இப்படம் இன்று போய் நாளை வா படத்தின் தழுவல் என்றும் பாக்கியராஜுக்கு நன்றியும் கூறி படத்தை வெளியிட்டனர் .
# பிபிசி உலக சேவை



**பிபிசி உலக சேவை** (*BBC World Service*) உலகின் மிகப்பெரிய பன்னாட்டு ஒலிபரப்புக் கூட்டுத்தாபனம் ஆகும். இந்நிறுவனம் ஆங்கிலம், தமிழ் உள்ளிட்ட 27 உலக மொழிகளில் நிகழ்ச்சிகளையும் செய்திகளையும் வழங்குகிறது. உலகெங்கும் ஏறத்தாழ 18.8 மில்லியன் மக்கள் இவ்வானொலியைக் கேட்கின்றனர் என்று தெரிய வந்துள்ளது. இவ்வானொலியில் விளம்பரங்கள் வெளியிடப்படுவதில்லை.  

உலக அளவிலான இந்த சேவைக்கு பிரித்தானிய அரசு நிதி வழங்குகிறது.  

## மொழிகள்

தற்போது கீழுள்ள மொழிகளில் தனிப் பிரிவுகள் உள்ளன. ஒவ்வொரு பிரிவிற்கும் தனித்தனி நிகழ்ச்சிகள் உண்டு.  

- அரபி மொழி
- அஜர்பைஜானிய மொழி
- வங்காள மொழி
- பர்மிய மொழி
- கண்டோனியம்
- பிரெஞ்சு
- அவுசா
- இந்தி
- இந்தோனேசிய மொழி
- கின்யார்வாண்டா
- கிருண்டி
- கிர்கிசு மொழி
- நேபாளி மொழி
- பாஷ்டோ
- பாரசீக மொழி
- போர்த்துக்கேயம்
- உருசிய மொழி
- சிங்களம்
- சோமாலிய மொழி
- எசுப்பானியம்
- சுவாகிலி
- தமிழ் - பிபிசி தமிழோசை
- துருக்கியம்
- உக்குரைனிய மொழி
- உருது
- உசுபெக் மொழி
- வியட்நாமிய மொழி
# பாக்கிசுத்தான் ஒலிபரப்புக் கூட்டுத்தாபனம்

**பாக்கிஸ்த்தான் ஒலிபரப்புக் கூட்டுத்தாபனம்** அல்லது **ரேடியோ பாக்கிஸ்த்தான்** என்பது பாக்கிஸ்த்தான் நாட்டைச் சேர்ந்த ஒரு வானொலி ஒலிபரப்புப் பிணையமும் பாக்கிஸ்த்தான் அரசினால் மேலாண்மை செய்யப்படும் ஒரு பெரும் நிறுவனமும் ஆகும். இதன் தலைமையகம் இஸ்லாமாபாத்தில் அமைந்துள்ளது.  
ரேடியோ பாக்கிஸ்த்தானின் ஒலிபரப்பு பாக்கிஸ்த்தானின் அனைத்து மாகாணங்களிலும் பிற ஆசியப்பகுதிகளிலும் வெளியாகின்றது.  

இது பாக்கிஸ்த்தானின் உள்ளூர் மொழிகளான உருது, பஞ்சாபி மற்றும் ஆசிய அளவிலான மொழிகளான ஆங்கிலம், உருசிய மொழி, நேபாள மொழி, தமிழ், இந்தி, வங்காள மொழி உள்ளிட்ட 34 மொழிகளில் செய்திகளை வெளியிடுகிறது. ஒப்பளவில் இவ்வானொலி ஒலிபரப்பிற்கு ஈடாக பிபிசியின் உருது மொழிச் சேவைகள் வழங்கப்படுகின்றன.
# தி. சுப்புலாபுரம்



**தி. சுப்புலாபுரம்** ஆண்டிபட்டி வட்டத்தில் உள்ள ஆண்டிபட்டி ஊராட்சி ஒன்றியப் பகுதியிலுள்ள கிராமப் பஞ்சாயத்துகளுள் ஒன்று. . இது ஆண்டிப்பட்டியில் இருந்து ஆறு கிலோ மீட்டர் தொலைவிலும் தேனியில் இருந்து இருபது கிலோமீட்டர் தொலைவிலும் அமைந்துள்ளது. இந்த ஊரின் பெயரில் உள்ள தி எனும் முன்னொட்டு திம்மரசநாயக்கனூரைக் குறிக்கிறது. ஒரே பெயரில் பல ஊர்கள் இருப்பதால் ஏற்படும் குழப்பத்தைத் தவிர்க்க இந்த முன்னொட்டு முறை பயன்படுத்தப்பட்டது. இதே பெயர் தாங்கி கண்டமனூர் சாலையில் சுப்புலாபுரம் உள்ளது அதன் பெயர் எம்(மரிக்குண்டு).சுப்புலாபுரம்.உழவும் நெசவும் இவ்வூரின் முக்கியத் தொழில்கள். பல கைத்தறி மற்றும் விசைத்தறித் தொழிலகங்கள் இங்கே செயல்படுகின்றன. அதில் TRT TeX குறிப்பிடும்படியான வர்த்தகம் புரிகிறது. இந்த ஊரில் நெய்யப்படும் துணிகளுக்கு தனி மவுசு தமிழகமெங்கும் உண்டு.  

இந்த ஊரிலுள்ள நாழிமலைக்கருகில் அரசு உயர்நிலைப்பள்ளி ஒன்று செயல்படுகிறது. சிறப்பான ஆரம்ப சுகாதார நிலையம் உள்ளது, அஞ்சலகம், வங்கி (சவுத் இந்தியன் வங்கி) ஆகிய அடிப்படை வசதிகளும் அமைந்துள்ளன.  

தமிழகத்தில் சாலியர் சமுதாய மக்கள் அதிக எண்ணிக்கையில் வாழும் ஊர்களுள் ஒன்று. இந்த ஊரில் ஒரு குறிப்பிட்ட சமுதாயத்தினர் வாழும் “பெரிய வீடு” என்று அழைக்கப்படும் குடியிருப்பு ஒன்று அமைந்துள்ளது. நூறாண்டுகளுக்கும் பழமையான இந்த வீட்டில் நூற்றுக்கணக்கானோர் வசிக்கின்றனர்.  

இதற்கடுத்தபடியாக கவரா நாயுடு சமூக மக்களும் அதிக அளவில் வசிக்கின்றனர்.  

<b>கண்ணன் இலவச கல்வி மையம் </b>  

இந்த கல்வி சேவை மையம் சமூக நல கண்ணோட்டமுள்ள நபர்களால் நடத்தப்பட்டு வருகிறது. கடந்த ஆண்டு (2013-2014) கல்வி ஆண்டில் 11 மாணவ மாணவிகள் 450 மதிப்பெண்களுக்கு மேல் பெற்றுள்ளனர்.  

இந்த கல்வி நிலையம் இலவசமாக நடத்தப்பட்டு வருகின்ற போதிலும் நல்ல மதிப்பெண் பெற்றிருப்பது சிறப்பு
# ரயத்துவாரி நிலவரி முறை

**ரயத்துவாரி** என்பது பிரித்தானிய இந்தியாவில் விவசாய நிலங்களில் இருந்து வரி வசூல் செய்யும் இரு முறைகளில் ஒன்றாக இருந்தது. மற்றொன்று ஜமீன்ந்தாரி முறை.  

ரயத்துவாரி முறையின் படி பிரித்தானிய அரசு நிலத்தைப் பயிரிடுபரிடம் நேரடியாக வரி வசூல் செய்தது. “ரயத்து” என்ற சொல்லுக்கு “உழவர்” என்று பொருள். பயிரிடுபவர்களிடம் வரி வசூல் செய்து அரசுக்குச் செலுத்தும் இடைத்தரகர்கள் இம்முறையில் இருக்கவில்லை. மற்றொரு முறையான ஜமீந்தாரி முறையில் பயிரிடுபவர்களிடமிருந்து வரி வசூல் செய்த ஜமீன்தார்கள் அதில் ஒரு பகுதியை தாங்கள் வைத்துக்கொண்டு மீதியானதை அரசுக்குச் செலுத்தினர். அரசுக்கும் பயிரிடுபவருக்கும் இடையே இடைத்தரகராகச் செயல்பட்டனர். ரயாட்வாரி முறையில் பயிரிடுபவர் நிலத்தீர்வையை நேரடியாக அரசுக்குச் செலுத்தினர். தனது நிலத்தை அவர் நினைத்தவாறு விற்கவோ, அன்பளிப்பாகக் கொடுக்கவோ, அடகு வைக்கவோ முடிந்தது. விதிக்கப்படும் தீர்வையை அவர் தவறாமல் செலுத்தி வரும் வரை சட்டப்படி அவரை அரசால் அவரது நிலத்திலிருந்து வெளியேற்ற இயலாது. மேலும் தான் பயிரிடும் நிலத்தின் அளவை நினைத்தபடி கூட்டவும் குறைக்கவும் உரிமை பெற்றிருந்தார். பஞ்ச காலங்களிலும், விளைச்சல் குறைவான காலங்களிலும் விளைச்சலுக்கு ஏற்ப நிலத்தீர்வை குறைத்துக் கொள்ளப்பட்டது.  

1833 செயிண்ட் ஹெலினா சட்டப்படி இரயத்துவாரி நிலவரி வசூலிக்கும் முறை துவங்கியது. சென்னையை அடுத்து மும்பை மாகாணத்திலும் இது அறிமுகப்படுத்தப்பட்டது.  

## இதனையும் காண்க
- நிரந்தரத் தீர்வு
- ஜமீந்தார்
- செயிண்ட் ஹெலினா சட்டம் 1833
- இந்தியாவில் கம்பெனி ஆட்சி
# சிந்துப் பிரபந்தம்

**சிந்துப் பிரபந்தம்,** 13 ஆம் நூற்றாண்டில் தோன்றிய நூல்களில் ஒன்று. இந்த நூல் இப்போது கிடைக்கவில்லை. காஞ்சிபுரம் வரதராசப் பெருமாள் கோயில் கல்வெட்டு ஒன்று இந்த நூலைக் குறிப்பிடுகிறது. திருவாழி பரப்பினான் கூத்தன் என்பவன் இந்த நூலைப் பாடி, அதற்குப் பரிசாகப் பொத்தம்பி நாட்டு அரசனிடமிருந்து வள்ளுவப் பாக்கம் என்ற ஊரை முற்றுட்டாகப் பெற்றான் என்று அந்தக் கல்வெட்டு குறிப்பிடுகிறது.  

மதுராந்தகப் பொத்தம்பிச் சோழன் என்பவன் பவணந்தி முனிவரைப் பேணிய சீயகங்கன் என்பவனின் அம்மான். இவன் ‘திருவாழி பரப்பினான் சந்தி’ என்னும் பெயரில் திருநீர்மலை கோயிலுக்கு நிலம் வழங்கித் திருப்பணிகள் செய்தவன் என வேறு கல்வெட்டுகள் குறிப்பிடுகின்றன. எனவே இந்தச் சோழன் இந்த நூலுக்கு ஊரைப் பரிசாக வழங்கியவன் எனக் கொள்ளப்படுகிறது.  
## கருவிநூல்
மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005  
## அடிக்குறிப்பு
# திண்டிமம்

**திண்டிமம்** என்பது ஒருவகைப் பறை முழக்கம். இதனை ‘டிண்டிமம்’ என்பர். ‘டமாரம்’ என்பது இக்கால வழக்கு. முரசு முழக்குதல், கொம்பு ஊதுதல் முதலான ஆரவார முழக்கங்களின் திண்மை கொண்டு விளங்குவதால் இந்த முழக்கத்தின் கூட்டொலியைத் திண்டிமம் என்றனர். திண்டிமம், டிண்டிமம் ஆகிய சொற்களை வடசொல் என மு. ராகவையங்கார் குறிப்பிடுகிறார்.  

ஆசுகவி பாடவல்ல புலவர்கள் வெளியே பொதுப்பணி நிமித்தமாகச் செல்லும்போது திண்டிமம் என்னும் பறை முழக்கத்தோடு செல்லும் உரிமை பெற்றிருந்தனர். இதனைத் திருச்செந்தூர் முருகன் பிள்ளைத்தமிழ் குறிப்பிடுகிறது.  
:பண்தரு பெருங்கவிப் புலமைக்கு நீ சொன்ன  
:படி திண்டிமம் முழங்க (சப்பாணிப் பருவம் 2)  
:பாவாணர் மங்கலக் கவிமொழி பாடி  
:பரிந்து திண்டிமம் முழங்க  
திண்டிமம் என்னும் சொல் பிங்கல நிகண்டில் வருகிறது.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
## அடிக்குறிப்பு
# சிராமலை அந்தாதி

**சிராமலை அந்தாதி** என்னும் நூல் 10 ஆம் நூற்றாண்டில் தோன்றியது. வேம்பையர் கோன் நாராயணன் என்பவர் இதன் ஆசிரியர். இது மண்டலித்து வரும் அந்தாதி நூல். 102 கட்டளைக் கலித்துறைப் பாடல்கள் இதில் உள்ளன.  
;பாடல் – எடுத்துக்காட்டு  
:மெல்லிய செந்தமிழ் மாலைக்கு மெய்ப்பொருள் வேண்டும் எனச்  
:சொல்லிய கோவிற்கு அருள் செய்தவன் கழலும் முகிலை  
:வல்லிய மால் களிறு என்று தன் வாள் உகிரால் கதுவச்  
:செல் விழிச் சாரல் சிராமலை மேய திருவடியே.  

கட்டளைக் கலித்துறை:  

மெல்லிய செந்தமிழ் மாலைக்கு மெய்ப்பொருள் வேண்டுமெனச்  

சொல்லிய கோவிற்(கு) அருள்செய் தவன்கழ லும்முகிலை  

வல்லிய மால்களி(று) என்றுதன் வாளுகி ரால்கதுவச்  

செல்விழிச் சாரல் சிராமலை மேய திருவடியே.  

எழுத்துக் கணக்கை உடைய கலித்துறை என்று பொருள்.  

அடிதோறும் ஐந்து சீர்களை உடையது. ஒவ்வோரடியும் தனித்தனியே வெண்டளை அமைய வேண்டும்.  

ஈற்றுச் சீர் மட்டும் விளங்காய்ச் சீராகி, ஏகாரத்தில் முடியும். (இடையில் விளங்காய்ச் சீர் வராது.)  

இந்த இலக்கணம் அமைந்தால் ஒவ்வோரடியிலும் ஒற்றெழுத்துகளை விட்டு எண்ணிப் பார்த்தால்,  

நேரசையில் தொடங்கினால் பதினாறு எழுத்துக்களும்,  

நிரையசையில் தொடங்கினால் பதினேழு எழுத்துக்களும் இருக்கும்.  

இந்தக் கணக்குத் தவறவே தவறாது.  

## கருவிநூல்
- மு. அருணாசலம், தமிழ் இலக்கிய வரலாறு, பத்தாதாம் நூற்றாண்டு, பதிப்பு 2005
## அடிக்குறிப்பு
# அஸ்சிராஜ் மகா வித்தியாலயம், அக்கரைப்பற்று

**அஸ்சிராஜ் மகா வித்தியாலயம்** இலங்கையின் கிழக்கு மாகாணத்தில் அம்பாறை மாவட்டத்தில் நாவிதன்வெளி பிரதேச செயலக வட்டாரத்தில் அக்கரைப்பற்று நகரில் ஒரு பாடசாலையாகும்.  

அஸ்சிராஜ் மகா வித்தியாலயம் 1952ம் ஆண்டு நிறுவப்பட்டது. இதில் தற்போது 800 மாணவர்கள் கல்வி கற்கின்றார்கள். இப்பாடசாலையின் தலைமை ஆசிரியராக எஸ். எம். எம். யூசுப் பணியாற்றுகிறார். இப்பாடசாலையின் அபிவிருத்தியில் பாடசாலை அபிவிருத்திச் சங்கம், பழைய மாணவர் சங்கம் போன்றன பங்குபற்றுகின்றன.
# மடலேறுதல்

**மடல் ஊர்தல்** (மடலூர்தல்) என்பது சங்ககால வழக்கங்களில் ஒன்று. இதனை **மடலேறுதல்** என்றும் கூறுவர். தலைவன் தான் விரும்பிய தலைவியை அடைவதற்காக மடலூர்தல் வழக்கம். காதலில் தோல்வியுற்ற சங்ககாலத் தலைவன், ஊரார் தன் காதலை உணரும் பொருட்டு மேனியில் சாம்பலைப் பூசிக் கொண்டு யாரும் சூடாத எருக்கு போன்ற மலர்களைச் சூடிக் கொண்டு பனைமரத்தின் அகன்ற மடல்களால் செய்யப்பட்ட குதிரை ஒன்றில் ஊர்ந்து காண்போர் கேட்கும் வண்ணம் தலைவியின் பெயரைக் கூவிக்கொண்டு செல்தல் ஆகும். இது இழிவான ஒன்றாக கருதப்படுகிறது. எனவே தன்னைச் சந்திக்க மறுக்கும் தலைவியிடம் தோழி மூலம் நான் மடலேறி விடுவேன் என்ற காமம் மிகுந்த தலைவன் சொல்வது உண்டு. காமம் மிகுந்த ஆடவர்க்கு மட்டுமே மடலேறுதல் உண்டு. பெண்கள் மடலேறியதாய் சங்கப்பாடல்கள் இல்லை. என்ன நிலை நேர்ந்தாலும் பெண் இந்த வழக்கத்தை மேற்கொள்வது இல்லை. ஆனால் பக்தி பாவத்தில் தங்களைப் பெண்ணாய் பாவித்துப் பாடிய ஆழ்வார்கள் சிலர், பெண்டிர் மடலேறியதாய்ப் பாடி உள்ளனர். ஒரு முறை மடலேறிய தலைவன் காதலி திருமணத்திற்கு ஒத்துக் கொள்ளவில்லையென்றால் மறுமுறை மடலேறுவதில்லை. தன் வாழ்வை முடித்துக் கொள்வான்.  

தன்னை விரும்பாத பெண்ணுக்காக மடலூர்வேன் என்று தலைவன் சொன்னால், அது கைக்கிளை ஒழுக்கம். மடலூர்ந்து வந்து ஒருத்தியைப் பெறுவது பெருந்திணை ஒழுக்கம். மடலூர்தல் என்பது தலைவனும் தலைவியும் விரும்பி, பெற்றோர் பெண்ணைத் தர மறுக்கும்போதும் நிகழ்வது.  

## மடல் - விளக்கம்
தலைவியை அடைய முடியாத தலைவன், உடம்பெல்லாம் திருநீறு பூசிக் கொண்டு, கையில் தலைவியின் ஓவியம் கொண்ட கிழியுடன் நாற்சந்தியில் பனை மட்டையால் செய்யப்பட்ட குதிரை மீதேறி நிற்க, பிறர் அதனை இழுத்துச் செல்வர். தலைவன் தலைவி நினைவாகவே இருப்பான். பனை மட்டையால் செய்யப்பட்ட குதிரை வடிவம் 'மடல்' ஆகும்.  

இந்நிகழ்வால் தலைவன் தலைவியை அடைய முடியாமல் தவிப்பது ஊராருக்குத் தெரிய வந்து, தலைவனின் துயர் காணும் ஊரார், அவனுடன் தலைவியைச் சேர்த்து வைக்க எடுக்கும் முயற்சியால் தலைவன் தலைவியை அடைய வாய்ப்பு ஏற்படும்.  

*மடல் கூறல்*, *மடல் விலக்கு* என இருநிலைகளை நம்பி அகப்பொருள் முன் வைக்கிறது. தலைவன் தலைவியை அடைய மடல் ஏறுவேன் என்று கூறுவது மடல் கூறல். தலைவனை மடல் ஏறவேண்டாம் எனத் தடுப்பது மடல் விலக்கு.  

## தமிழ் இலக்கியத்தில்
### தொல்காப்பியம்

### சங்க நூல்
மடலூரும் தலைவன் அணிந்துகொள்ளும் மாலையில் பூளை, ஆவிரை, எருக்கு ஆகிய பூக்கள் தொடுக்கப்பட்டிருக்கும்.  

### திருக்குறள்
- காமத்தில் துன்புறுபவர்களுக்கு மடலூர்தல்தான் வலிமை .
- தாங்கமுடியாவிட்டால் வெட்கத்தை விட்டுவிட்டு மடலேறுவர்.
- காமுற்றவர் மடலேறுவர்.
- அவள்தான் என்னை மடலேறும் நிலைக்கு ஆளாக்கினாள்
- இரவெல்லாம் தூக்கமின்றி மடலூர்தல் பற்றியே நினைத்துக்கொண்டிருக்கிறேன்
- கடல் போல் காமம் இருக்கும்போதும் பெண் மடலேறுவது இல்லை. அதனால் ஆணைவிடப் பெண்ணே மேலானவள்.

## மடல் (சிற்றிலக்கியம்)
மடலேறுதலைப் பாடும் நூல் மடல் எனப்படுகிறது. தமிழில் மடல் வகை சிற்றிலக்கியங்களின் முன்னோடியாக உள்ளவை திருமங்கை ஆழ்வாரால் இயற்றப்பட்ட பெரிய திருமடலும் சிறிய திருமடலும் ஆகும். இவை பெண்கள் மடலூர்தல் இல்லை என்ற பழைய மரபை மாற்றி, திருமங்கை ஆழ்வார் மிகுந்த பக்தியால் இறைவனைத் தலைவனாகவும் தன்னைத் தலைவியாகவும் பாவித்து மடலேறுவதாகக் கூறுவதாக அமைந்துள்ளன.  

## அடிக்குறிப்பு
# உரையாசிரியர்கள் (காலநிரல்)

பண்டைய தமிழ் இலக்கண நூல்கள் நூற்பாக்களாகவும், இலக்கிய நூல்கள் பாடல்களாகவும் அமைந்திருந்தன. இவை சுருக்கம், மனத்தில் பதியும் எளிமை முதலான பாங்குகளுடன் எழுதப்பட்டவை. உரைநடைப் பாங்கில் பேசும் மக்களுக்குப் புரிவதற்காக அந்த இலக்கண, இலக்கிய நூல்களுக்கு உரைநூல்கள் தோன்றின. இத்தகைய **உரைநூல்களை எழுதிய பல ஆசிரியர்களின் காலநிரல்** எளிய ஒப்பு நோக்குக்காக இங்கு தரப்படுகிறது.  
- எட்டாம் நூற்றாண்டுக்கு முன்னர் எந்த உரைநூலும் எழவில்லை. நக்கீரர் இறையனார் அகப்பொருள் உரை இக்காலத்தில் தோன்றியது.

## 9 ஆம் நூற்றாண்டு
- தமிழ்நெறி விளக்கம் என்னும் இலக்கண நூலுக்கு நூலாசிரியரே உரையும் எழுதியுள்ளார்.

## 10 ஆம் நூற்றாண்டு
- மணக்குடவர் திருக்குறளுக்கு உரை எழுதினார். இவர் சைவர்
- நீலகண்டனார் என்னும் சைவர் நக்கீரரின் இறையனார் களவியல் உரையை எழுதிவைத்தார்.
- ஆத்திரையன் பேராசிரியன் என்னும் சைவர் தொல்காப்பியம் பொதுப்பாயிரம் பகுதிக்கு உரை எழுதினார்.

## 11 ஆம் நூற்றாண்டு
இலக்கிய உரைகள்  
- சிலப்பதிகாரம் அரும்பத உரையாசிரியர்
- பரிப்பெருமாள் திருக்குறள் உரை. இவர் சைவர்
இலக்கண உரைகள்  
- யாப்பருங்கல உரையாசிரியர். இவர் சைனம்
- குணசாகரர் - யாப்பருங்கலக் காரிகை உரையாசிரியர். இவர் சைனர்.
- இளம்பூரணர் - தொல்காப்பியம் முழுமைக்கும் உரை எழுதியவர். இவர் சைனர்.

## 12 ஆம் நூற்றாண்டு
இலக்கிய உரைகள்  
- புறநானூறு 266 பாடல்களுக்கு உரை எழுதிய 'பழைய உரை' ஆசிரியர்.
- அடியார்க்கு நல்லார் சிலப்பதிகார உரை (சைவம்)
- திருக்கோவையார் 'பழைய உரை' எழுதியவர்
இலக்கண உரை  
- பெருந்தேவனார் (வீரசோழிய உரையாசிரியர்)

## 13 ஆம் நூற்றாண்டு
இலக்கிய உரை  
- காலிங்கர் - திருக்குறள் உரை
- பரிமேலழகர் - திருக்குறள் உரை, பரிபாடல் உரை - வைணவர்
- பழைய உரையாசிரியர்கள்
  - திருமுருகாற்றுப்படை பழைய உரை
  - ஐங்குறுநூறு பழைய உரை
  - அகநானூறு பழைய உரை
  - பதிற்றுப்பத்து பழைய உரை
- பதுமனார் - நாலடியார் உரை (சைவம்)
- தருமனார் - நாலடியார் உரை (சைவம்)
- நாலடியார் விளக்கவுரை ஆசிரியர்
- பேராசிரியர் (திருக்கோவையார் உரையாசிரியர்)(சைவம்)
- பலர் - பதினெண்கீழ்க்கணக்கு நூல்களின் உரையாசிரியர்கள்
இலக்கண உரை  
- வச்சணந்திமாலை உரையாசிரியர் (சைனம்)
- பேராசிரியர் - தொல்காப்பியம் பொருளதிகார உரை (சைவம்)
- இராசபவித்திர பல்லவதரையர் - அவிநயம் நூலும் உரையும் (சைனம்) (இப்போது கிடைக்கவில்லை)
- சேனாவரையர் - தொல்காப்பியம் சொல்லதிகாரம் உரை (சைவம்)
- நாற்கவிராச நம்பி - நம்பியகப்பொருள் நூலும் உரையும் (சேனம்)

## 14 ஆம் நூற்றாண்டு
இலக்கிய உரை  
- நச்சினார்க்கினியர் - பத்துப்பாட்டு உரை, கலித்தொகை உரை, சிந்தாமணி உரை (சைவம்)
- சமய திவாகர முனிவர் - நீலகேசி உரை (சைனம்)
இலக்கண உரைகள்  
- மயிலைநாதர் - நன்னூல் உரை (சைனம்)
- களவியற்காரிகை உரையாசிரியர் (சைவம்)
- நச்சினார்க்கினியர் - தொல்காப்பிய உரை (முழுமைக்கும்) (சைவம்)

## 15 ஆம் நூற்றாண்டு
இலக்கிய உரை  
- தக்கயாகப்பரணி உரையாசிரியர் (சைவம்)
- பரிதியார் - திருக்குறள் உரை (சைவம்)
இலக்கண உரை  
- தொல்காப்பியம் சொல்லதிகாரம் பழைய உரையாசிரியர் (சைவம்)
- கல்லாடர் - தொல்காப்பியம் சொல்லதிகாரம் உரை (சைவம்)
- தெய்வச்சிலையார் - தொல்காப்பியம் சொல்லதிகாரம் உரை (சைவம்)
- சாமுண்டிதேவ நாயகர் - புறப்பொருள் வெண்பாமாலை உரை (சைவம்)
- நேமிநாத உரையாசிரியர் (சைனம்)

## ஒப்பிட்டுக் காண்க
- உரையாசிரியர்கள் (அகரவரிசை)

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பதிப்பு 2005

## அடிக்குறிப்பு
# ஆயுத அரியணை



**ஆயுத அரியணை** என்பது கிறிசுத்தோவாவோ கன்காவாட்டோ என்பவரால், பயன்பாட்டிலிருந்து விலக்கப்பட்ட ஆயுதங்களைப் பயன்படுத்திச் செய்யப்பட்ட ஒரு சிற்பம் ஆகும். 2002 ஆம் ஆண்டிலிருந்து இது பிரித்தானிய அருங்காட்சியகத்தில் உள்ளது. பிற எந்தப் பொருளைக் காட்டிலும் கூடிய அளவு வெவ்வேறு விதமாகக் காட்டப்பட்ட பொருள் இதுவாக இருக்கலாம் எனவும் கருதப்படுகின்றது.  

## விபரம்
*ஆயுத அரியணை* எனப்படும் இந்த சிற்பம், கிறிசுத்தோவாவோ எசுட்டாவாவோ கன்காவாட்டோ என்பவரால் தென் மொசாம்பிக்கில் உள்ள சவாலா என்னும் இடத்தில் செய்யப்பட்டது. கன்காவாட்டோ, கெசுட்டர் என்னும் பெயருடன் *அசோசியாசாவோ நியூக்கிளியோ டி ஆர்ட்டே* *(Associação Núcleo de Arte)* என்னும் கூட்டுறவு அமைப்பின் ஒரு பகுதியாக வேலை செய்கிறார். கெசுட்டர் 1966 ஆம் ஆண்டில் பிறந்தார். இவருக்கு ஏற்கெனவே பொறியியற் கட்டுமானம் பற்றிய அறிவு இருந்தபோதும், தனது கலைக் கல்வியைக் கலைஞர் கூட்டமைப்பில் பெற்றுக்கொண்டார். இக் கலைஞர் கூட்டமைப்பு, *ஆயுதங்களைக் கருவிகளாக மாற்றல்* அல்லது *டிரான்சுபோமக்காவோ டி ஆர்மாசு எம் என்க்சாடாசு* *(Transformacao de Armas em Enxadas)* என்னும் அமைப்பின் ஒரு பகுதியாக, கிறிசுத்தவ உதவி நிறுவனம், பேராயர் டினிசு சென்குலானேயின் தலைமையிலான ஒரு குழு ஆகியவற்றின் உதவியினால் இயங்கியது.  

இந்த அரியணையில் சிற்பி கையொப்பம் இட்டுள்ளார். பொதுவாக ஆப்பிரிக்க மரச் சிற்பங்களைச் சேதப்படுத்தும் கறையான்களும் இதில் தமது கைவரிசையைக் காட்டியுள்ளன. தனது உறவினர் பலர் இத்தகைய ஆயுதங்களால் காயப்பட்டு இருந்தும், இந்தச் சிற்பத்தில் கெசுட்டர் சிரிக்கும் முகங்களைச் சேர்த்துள்ளார். அரியணையின் பின்பகுதியில் உள்ள *கோதிக்* குறியீடு ஒரு தேவாலயத்தைக் குறிக்கின்றது.  

*ஆயுதங்களைக் கருவிகளாக மாற்றல்* அமைப்பு இச் சிற்பத்தையும் இது போன்ற வேறு சிற்பங்களையும் செய்வதற்காக கெசுட்டருக்கும் அவரது குழுவினருக்கும் பயன்பாட்டிலிருந்து விலக்கப்பட்ட ஆயுதங்களை வழங்கியது. பெரும்பாலும் ஏ.கே. 47 தாக்குதல் துப்பாக்கிகளை உள்ளடக்கிய இந்த ஆயுதங்கள் போர்த்துக்கல், கிழக்கு ஐரோப்பா, வட கொரியா போன்ற இடங்களில் செய்யப்பட்டவை. அரியணையின் சாயும் பகுதியைச் செய்யப் பயன்பட்ட எச்&கே ஜி3 துப்பாக்கிகள் செருமனியில் வடிவமைக்கப்பட்டுப் போர்த்துக்கலில் உற்பத்தியானவை.
# மூன்று முகம்



**மூன்று முகம்** (*Moondru Mugam*) 1982- ஆம் ஆண்டில் வெளிவந்த இந்தியத் தமிழ்த் திரைப்படம். இதில் நடிகர் ரஜினிகாந்த் மூன்று வேடங்களில், அதாவது அலெக்ஸ்பாண்டியன், அருண், ஜோன் ஆகிய பாத்திரங்களில் நடித்துள்ளார். இது 250 நாள்கள் திரையிடப்பட்டுச் சாதனை புரிந்த வெற்றித் திரைப்படமாகும். 1982-இல் தமிழ்நாடு அரசின் சிறந்த நடிகர் விருதினை ரஜினிகாந்த் பெற்றுக்கொண்டார்.  

இந்தத் திரைப்படம் இந்தியிலும் ரஜினிகாந்தை வைத்து மீள இயக்கப்பட்டதுடன் அதில் ரதி அக்னிகோர்த்தி, காதர் கான் ஆகியோர் நடித்தனர்.  

## நடிகர், நடிகையர்

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை வாலி, முத்துலிங்கம், வைரமுத்து ஆகியோர் இயற்றியிருந்தனர்.
# சிம்லா ஸ்பெஷல்



**சிம்லா ஸ்பெஷல்** (*Simla Special*) 1982-ஆம் ஆண்டு ஏப்ரல் மாதம் 14 ஆம் தேதியன்று வெளியான தமிழ்த் திரைப்படமாகும். இதில் கமல்ஹாசன், ஸ்ரீப்ரியா முக்கிய கதாப்பாத்திரங்களில் நடித்துள்ளனர். 'உனக்கென்ன மேலே' எனும் பாடலுக்கு நடன அமைப்பாளராகவும் கமல் பணியாற்றியுள்ளார். முக்தா சீனிவாசன் இயக்கினார்.  

## வகை
நகைச்சுவைப்படம்  

## கதை
கோபு (கமல்ஹாசன்) ஒரு வளர்ந்து வரும் நாடகக் கலைஞர். அவர் மற்றும் அவரது நல்ல நண்பர் பாபு (எஸ். வி. சேகர்) இருவரும் குறைந்தசெலவில் நகைச்சுவை நாடகங்கள் நிகழ்த்தும் பிரபலமான குழுவிற்குச் சொந்தக்காரர்கள். பாபுவின் சகோதரியின் திருமணச் செலவிற்கு கைகொடுக்க உதவும் என்று , அவர்கள் சிம்லாவில் உள்ள தமிழர்கள் சங்கம் சார்பில் நாடகங்களை நடத்த அவர்கள் குழு தயார் ஆகிறது. அந்த நாடகங்களில் ஒன்று "சிம்லா ஸ்பெஷல்" என்ற தலைப்பில் மகாலட்சுமி (ஸ்ரீப்ரியா)யால் எழுதப்பட்டிருக்கிறது.  

கோபு சிம்லாவில் இருக்கும் போது, பாபுவிடம் கோபுவின் அம்மாவின் உடல் நிலை மிகவும் மோசமாக இருப்பதாக அவசர தகவல் தெரிவிக்கும் ஒரு தந்தி வருகிறது. அவர்கள் சிம்லாவில் நாடகம் நடத்த இயலாவிட்டால், வரப்போகும் பணஇழப்புக்குப் பயந்து, பாபு கோபுவிடம் தகவலைக் கூறாமல் மறைத்து வைத்திருக்கிறார். இதற்கிடையில் ஒரு நண்பர், கோபுவின் தாயார் நிலைமை மிகவும் மோசமடைந்தது என்று கோபுவிடம் தெரிவித்து விடுகிறார். தனது தாயின் நோய் பற்றி கண்டுபிடித்தாலும், இருப்பினும், தனது நண்பரின் அக்காவுக்காக, கோபு நாடகத்தில் தொடர முடிவு செய்கிறார். பாபுவுக்குத் தெரிந்தால், கோபுவை அவரது தாயார் அருகில் இருக்க சொல்லி வலியுறுத்துவார் என்று நினைத்து, தனக்கு வந்த தகவலைக் கோபு மறைக்கிறார்.  

பாபுவின் தங்கை நிச்சயதார்த்தம் நடந்த நாளில், பாபுவின் கோட்டு பையில் அந்த தந்தியைக் கண்டுபிடித்து தனது நண்பரின் சுயநலத்தை உணர்கிறான். மனக்கசப்பினால் அவர்களது நட்பு முறிகிறது. இறுதி நாடகம் நிகழ்த்தும் போது, கோபுவின் அம்மா உடல்நிலை நன்றாக இருக்கிறது என்று ஒரு அழைப்பு வருகிறது. கோபதாபங்கள் அனைத்தும் மன்னிக்கப்பட்டு, நண்பர்கள் மீண்டும் இணைகிறார்கள்.  

## நடிகர்கள்
- கமல்ஹாசன் - கோபு
- எஸ். வி. சேகர் - பாபு
- ஸ்ரீபிரியா - மகாலட்சுமி
- தேங்காய் சீனிவாசன் - மகாலட்சுமியின் தந்தை
- வெண்ணிற ஆடை மூர்த்தி - சபா செக்கரட்டரி
- மனோரமா - ரோஜா தேவி
- ஒய். ஜி. மகேந்திரன் - வாசு
- வனிதா - ஸ்ரீ ஸ்ரீ
- டெல்லி கணேஷ் - சுந்தரம்
- சாந்தி கிருஷ்ணா - உமா, பாபுவின் தங்கை.
- கமலா காமேஷ் - பாபுவின் தாயார்
- புஷ்பலதா - கோபுவின் தாயார்
- காத்தாடி ராமமூர்த்தி - குர்பானி
- டைப்பிஸ்ட் கோபு - அர்த்தனாரி
- எம். சிவசந்திரன்
- வி. கோபாலகிருஷ்ணன்
- ஹனுமந்து
- ராமாராவ்
- ஐசரி வேலன் - ரிக்ஷா டிரைவர்
- குண்டு கல்யாணம்
- உசிலைமணி
- லூசு மோகன்
- ஒரு விரல் கிருஷ்ணா ராவ்
- காந்திமதி
- வைரம் கிருஷ்ணமூர்த்தி
- ஆர். பாஸ்கர்

## பாடல்கள்
இப்படத்திற்கு எம். எஸ். விஸ்வநாதன் இசையமைத்திருந்தார். கவிஞர் வாலி பாடல்களை எழுதினார். உனக்கென்ன மேலே" பாடல் நல்ல வரவேற்பைப் பெற்றது மற்றும் சிந்து பைரவி ராகத்தில் அமைக்கப்பட்டுள்ளது. அனைத்துப் பாடல்களையும் கவிஞர் வாலியே எழுதினார்.  

| **எண்.** | **பாடல்** | **பாடகர்(கள்)** |  |
| --- | --- | --- | --- |
| 1 | "உனக்கென்ன மேலே நின்றாய்" | எஸ். பி. பாலசுப்பிரமணியம் |  |
| 2 | "தஞ்சாவூர் மேளம் அடிச்சு" | எஸ். பி. பாலசுப்பிரமணியம், மலேசியா வாசுதேவன் |  |
| 3 | "லுக் லவ் மை டியர் (Look Love Me Dear)" | எஸ். பி. பாலசுப்பிரமணியம், எஸ். ஜானகி |  |
| 4 | "குத்துர குத்துல" | மலேசியா வாசுதேவன், மனோரமா | } |
# நிஜங்கள்



**நிஜங்கள்** (*Nijangal*) 1982-ஆம் ஆண்டில் வெளியான தமிழ்த் திரைப்படம். இதில் சிவகுமார், மேனகா முக்கியக் கதாபாத்திரங்களில் நடித்திருந்தனர்.  

## பாடல்கள்
இத்திரைப்படத்திற்கு எம். பி. சீனிவாசன் இசையமைத்திருந்தார்.  
1. உன் காதொடு காதொரு சேதி - எஸ். பி. பாலசுப்பிரமணியம், எஸ். பி. சைலஜா
# தணியாத தாகம்



**தணியாத தாகம்** 1982-ஆம் ஆண்டு வெளியான தமிழ்த் திரைப்படம். இதில் டெல்லி கணேஷ், சுபத்ரா முக்கிய கதாப்பாத்திரங்களில் நடித்துள்ளனர்.  

இந்த படத்தில் ஏ.ஏ.ராஜ் இசையமைத்த இந்த படத்தில் 'பூவே நீ யார் சொல்லி யாருக்காக மலர் கின்றாய்' என்றபாடல் மிகுந்த வரவேற்பைப் பெற்றது. இந்த பாடலை உமா நாகபூஷணம் எழுத மலேசியா வாசுதேவனும், எஸ். ஜானகியும் பாடியிருந்தனர்.
# பேசும் பொம்மைகள் (புதினம்)



**பேசும் பொம்மைகள்**, சுஜாதாவால் எழுத்தப்பட்ட நாவல்.  

## கதைக் கரு
புதிதாக ஒரு ஆராய்ச்சிகூட பணியில் சேர்கிறாள் மாயா. அங்கே தான் அவளது அக்கா மேனகாவும் முன்னர் வேலை பார்த்தாள். அங்கு மர்மமான சம்பவங்களைக் காண்கிறாள் மாயா. ஆராய்ச்சிக் கூடத்தில் இருந்து வீடு திரும்பும் மாயா, திடீரென்று மாயம் ஆகிவிடுகிறாள். அவளைக்  
கண்டுபிடிக்க வக்கீல் கணேஷ்-வசந்த்தை அணுகுகிறார் மாயாவின் காதலர் சுனில். மாயாவைக் கண்டறிந்தார்களா அந்த ஆராய்ச்சிக்கூடத்தின் மர்மம் என்ன என்று கணேஷ் வசந்த் இருவரும் கண்டு பிடிக்கிறார்கள்.  

## கதை மாந்தர்கள்
- கணேஷ்
- வசந்த்
- மேனகா
- மாயா
- சுனில்
- ரங்கநாத்
- சரிதா
- சாரங்கபாணி
- டாக்டர் நரேந்திரநாத்
- கோம்ஸ்
- மிருணாளினி
- நாகரத்தினம்
- இன்ஸ்பெக்டர் ராஜேந்திரன் மற்றும் பலர்.
# குணசாகரர்

**குணசாகரர்,** இலக்கண நூலுக்கு உரை செய்த ஆசிரியர்களில் ஒருவர். 11 ஆம் நூற்றாண்டில் வாழ்ந்தவர். அமிர்தசாகரரின் மாணவர் இவர். தன் ஆசிரியர் இயற்றிய யாப்பருங்கலம், யாப்பருங்கலக்காரிகை நூல்களுக்கு இவர் உரை எழுதியுள்ளார். இருவரும் சமண மதத்தவர்.  

உரையின் ஒரு பகுதி – எடுத்துக்காட்டு  
:இந் நூலால் பயன் யாதோ எனின், யாப்பாராய்தல் பயன். யாப்பாராயவே பா, தாழிசை, துறை, விருத்தங்களால் ஆக்கப்பட்ட அறம் பொருள் இன்பம் வீடு என்னும் இவற்றின் மெய்மை அறிந்து, விழுப்பம் எய்தி, இம்மை மறுமை வழுவாமல் திகழ்வர். அதனால் இருமைக்கும் உறுதி பயப்பது யாப்பு எனக் கொள்க.  
## கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
- அமிர்தசாகரர் இயற்றிய யாப்பருங்கலக்காரிகை மூலமும் குணசாகரர் இயற்றிய உரையும், சைவசித்தாந்த நூற்பதிப்புக்கழகம், சென்னை பதிப்பு, 1965
## அடிக்குறிப்பு
# அமிர்தசாகரர்

**அமிர்தசாகரர்** ஓர் இலக்கண ஆசிரியர். யாப்பருங்கலம், யாப்பருங்கலக்காரிகை என்னும் யாப்பிலக்கண நூல்களை இயற்றியவர். அமுதசாகரம் என்னும் நூலும் இவரால் இயற்றப்பட்டது. இவரது காலம் 11 ஆம் நூற்றாண்டு. யாப்பருங்கலம் நூலுக்குப் பழைய விருத்தியுரை ஒன்று உண்டு. யாப்பருங்கலக் காரிகைக்கு இவரது மாணாக்கர் குணசாகரர் உரை எழுதியுள்ளார். இவர்கள் இருவரும் சமணர்கள்.  

## கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
- அமிர்தசாகரர் இயற்றிய யாப்பருங்கலக்காரிகை மூலமும் குணசாகரர் இயற்றிய உரையும், சைவசித்தாந்த நூற்பதிப்புக்கழகம், சென்னை பதிப்பு, 1965
- அமிதசாகரனார் இயற்றிய யாப்பருங்கலம் (பழைய விருத்தியுரையுடன்), பதிப்பாசிரியர் வித்துவான் மே. வீ. வேணுகோபாலப் பிள்ளை, Madras Government Oriental Manuscripts Series No. 66, 1960

## அடிக்குறிப்பு
# இலங்கையின் உச்ச முனைகள்

**இலங்கையின் உச்ச முனைகள்** பின்வரும் பட்டியலில் காட்டப்பட்டுள்ளது. வடக்கில் பருத்தித்துறை, தெற்கில் தேவேந்திரமுனை, வடக்கில் பருத்தித்துறை, திக்கம் ஆகியவையும், கிழக்கில் சங்கமன் கண்டியும் மேற்கில் கச்சத்தீவும், மேற்கு பெருநிலப்பகுதியில் கல்பிட்டியும் காணப்படுகின்றன. 2524 மீ உயரமுள்ள பிதுருதலாகலை உயரமான முனையாகவுள்ளது.  

## முனைகள்
| வடக்கு | திக்கம், பருத்தித்துறை |  |
| --- | --- | --- |
| தெற்கு | தேவேந்திரமுனை |  |
| கிழக்கு | சங்கமன் கண்டி, அம்பாறை மாவட்டம் |  |
| மேற்கு | கச்சத்தீவு |  |
| மேற்கு (பெருநிலப்பகுதி) | கல்பிட்டி, (புத்தளம்) | } |

## உயரம்
- உயரமான முனை: பிதுருதலாகலை (*Mount Pedro*),

## இதனையும் பார்க்கவும்
- இலங்கையின் புவியியல்
# வேர்ல்டு சயின்டிபிக்



**வேர்ல்டு சயின்டிபிக் கோ பிரைவேட் லிமிடெட்** நிறுவனம் 1981 ஆம் ஆண்டு நிறுவப்பட்டது, இது சிங்கப்பூரை தலைமையிடமாக கொண்டுள்ளது. இந்நிறுவனம் அறிவியல், தொழில்நுட்பம் மற்றும் மருத்துவ (STM) புத்தகங்கள், மற்றும் பத்திரிகைகளை வெளியிடுகிறது. இந்நிறுவனம் பல்வேறு துறைகளில் ஒவ்வொரு ஆண்டும் சுமார் 500 புத்தகங்கள் மற்றும் 125 பத்திரிகைளை வெளியிடுகிறது.  

## பெருநிறுவன விவகாரங்கள்
இந்நிறுவனத்தின் தலைமை அலுவலகம் சிங்கப்பூரில் உள்ளது. 200 க்கும் மேற்பட்ட ஊழியர்கள் தலைமை அலுவலகத்தில் வேலை செய்துவருகிறர்கள். இந்நிறுவனத்தின் அலுவலகங்கள் சிட்னி, ஆஸ்திரேலியா, சீனா, ஹாங்காங், சென்னை-இந்தியா, தைபே, தைவான் (சீன குடியரசு) மற்றும் அமெரிக்கா ஆகிய நாடுகளில் உள்ளது. சீனாவில் பெய்ஜிங், ஷாங்காய், மற்றும் தியான்ஜின் ஆகிய இடங்களில் இந்நிறுவனம் அலுவலகங்களைக் கொண்டுள்ளது. அமெரிக்காவில் கலிபோர்னியா மற்றும் ஹேக்கன்சேக் (நியூ ஜெர்சி) ஆகிய இடங்களில் அலுவலகங்களை கொண்டுள்ளது.
# வார்ப்புரு:Infobox publisher/doc



This template is designed for articles about publishing companies.  

### Usage
Copy a blank version to use. All fields ***must*** be lowercase, and all are optional.  
| Vertical list | Requirements |  |
| --- | --- | --- |
| <pre></pre> | <pre>None required</pre> | } |

## Example

<pre>  
</pre>  

## Description of fields
No fields are mandatory but fill in as many fields as possible.  
- **image**: An image of the company logo; make sure it is fair use if uploading. Do not use a [[]] or include a caption, but include the file name within square brackets as usual and specify the image size in pixels (px) - produces , the file 25 pixels wide. Make sure the image is more than 25 pixels wide, the example image is .
- **parent**: If a subsidiary, include the parent company.
- **status**: Active or defunct; if defunct, give the final year it was in business in brackets.
- **founded**: Year the company was started, if known. Use the template , as in
- **founder**: Name of the founder(s); wikilink if possible.
- **country**: Include the country where the publisher is based. Do not use flag icons, as this places an unnecessary emphasis on nationality; see MOS:FLAG for a detailed rationale.
- **headquarters**: City where the headquarters of the publisher are located (do not use the headquarters of the parent company, that will be specified on the parent company's page).
- **distribution**: The distribution of the publisher, where its books are sold. Use regional if local distribution only, national if distribution is to an entire country, international if distribution is to multiple countries, and worldwide if it distributes books to anywhere on Earth.
- **publications**: to indicate the types of publications, such as books, magazines or scientific journals.
- **topics**:Specify non-fiction topics, such as medicine, science, social sciences, psychology; the level of detail depends on the breadth covered by the publisher.
- **genre**: If the publisher publishes fiction, specify the genre.
- **imprints**: If the company has a small number of imprints, list them. Otherwise, list them in the body text with a heading of and link to it using a within-page link - produces Many and will automatically link to the imprints section heading.
- **url**: Specify the official website. Use .

## Microformat